Proposta għal deċiżjoni tal-Kunsill li tikkonkludi l-Ftehim Tranżitorju ta’ Sħubija bejn il-Komunità Ewropea, fuq naħa waħda, u l-Istati tal-Paċifiku, fuq in-naħa l-oħra /* KUMM/2008/0857 finali - AVC 2008/0250 */





[pic] | KUMMISSJONI TAL-KOMUNITAJIET EWROPEJ | Brussel 16.12.2008 KUMM(2008) 857 finali 2008/0250 (AVC) Proposta għal DEĊIŻJONI TAL-KUNSILL li tikkonkludi l-Ftehim Tranżitorju ta’ Sħubija bejn il-Komunità Ewropea, fuq naħa waħda, u l-Istati tal-Paċifiku, fuq in-naħa l-oħra (preżentata mill-Kummissjoni) MEMORANDUM TA’ SPJEGAZZJONI Il-proposta mehmuża tikkostitwixxi l-istrumenti legali għall-konklużjoni tal-Ftehim Tranżitorju ta’ Sħubija, bejn il-Komunità Ewropea, fuq naħa, u l-Istati AKP tal-Paċifiku, fuq in-naħa l-oħra: Proposta għal Deċiżjoni tal-Kunsill li tikkonkludi l-Ftehim Tranżitorju ta’ Sħubija. Kif imħabbar fil-Komunikazzjoni lill-Kunsill u l-Parlament Ewropew bid-data tat-23 ta' Ottubru 2007, il-Ftehim Tranżitorju ta’ Sħubija ġie nnegozjat biex jiġi evitat li jitħarbat il-kummerċ mal-Komunità mal-iskadenza tar-reġim kummerċjali stabbilit fl-Anness V tal-Ftehim ta' Cotonou fil-31 ta' Diċembru 2007 u r-rinunzja tal-Organizzazzjoni Dinjija tal-Kummerċ (WTO) li tkopri dan ir-reġim kummerċjali. Dawn in-negozjati kienu konklużi permezz tal-Ftehim Tranżitorju ta’ Sħubija nhar it-23 ta' Novembru 2007 mar-Repubblika tal-Gżejjer Fiji u l-Papwa Ginea Ġdida. B’riżultat ta’ dan l-Istati tal-Paċifiku firmatarji (ir-Repubblika tal-Gżejjer Fiji u l-Papwa Ginea Ġdida) ġew inklużi fil-lista ta’ pajjiżi fl-Anness 1 tar-Regolament dwar l-Aċċess tas-Suq tal-FPE adottat mill-Kunsill fl-20 ta’ Diċembru 2007[1] li bbenefikaw mill-offerta għall-aċċess tas-suq Komunitarju li saret fil-kuntest tal-FPE mill-1 ta’ Jannar 2008. L-inklużjoni tagħhom f’din il-lista se ssir permanenti wara r-ratifika tal-Ftehim Tranżitorju ta’ Sħubija mill-partijiet kollha. Dan ser jiżgura reġim uniku ta' kummerċ armonizzat mal-UE li jipprovdi aċċess aħjar għas-suq għall-Istati tal-Paċifiku firmatarji. Il-Ftehim Tranżitorju ta’ Sħubija huwa qafas għall-FPE u jinkludi l-miżuri kollha neċessarji sabiex titiwaqqaf Żona ta' Kummerċ Ħieles kompatibbli mad-disposizzjonijiet tal-Artikolu XXIV tal-GATT 1994[2], inklużi disposizzjonijiet dwar Dwana u Faċilitazzjoni ta' Kummerċ, Ostakli Tekniċi għall-Kummerċ, Miżuri Sanitarji u Fitosanitarji u Riżoluzzjoni ta' Tilwim. Kemm id-dispożizzjoniiet ta' żvilupp ta' koperazzjoni kif ukoll id-dispożizzjonijijet istituzzjonali huma limitati ħafna, il-Ftehim Tranżitorju ta' Sħubija jiffoka l-aktar fuq il-kummerċ tal-merkanzija. Il-Ftehim Tranżitorju ta' Sħubija jinkludi klawżola dwar aktar laqgħat għall-kontinwità tan-negozjati tal-FPE komprensiv, li ser jinkludi setturi oħra, per eżempju koperazzjoni fl-iżvilupp, servizzi, sajd, agrikoltura, regoli dwar kummerċ, eċċ. In-negozjati ta' FPE komprensiv jissoktaw b'mod konsistenti mad-direttivi għal Ftehimiet ta' Partenarjat Ewropew mal-Istati tal-AKP adottati mill-Kunsill fit-12 ta' Ġunju 2002. Sakemm jidħol fis-seħħ il-Ftehim Tranżitorju ta' Sħubija, l-applikazzjoni provviżorja tal-Ftehim hija prevista. Il-Kummissjoni qieset ir-riżultati tan-negozjati bħala sodisfaċenti u skont id-direttivi tan-negozjati mill-Kunsill u titlob lill-Kunsill biex jikkonkludi l-Ftehim Tranżitorju ta' Sħubija f’isem il-Komunità. Il-Parlament Ewropew se jintalab jagħti l-kunsens tiegħu għall-konklużjoni tal-Ftehim Tranżitorju ta' Sħubija, li jistipula l-qafas għal FSE. 2008/0250 (AVC) Proposta għal DEĊIŻJONI TAL-KUNSILL li tikkonkludi l-Ftehim Tranżitorju ta’ Sħubija bejn il-Komunità Ewropea, fuq naħa waħda, u l-Istati tal-Paċifiku, fuq in-naħa l-oħra IL-KUNSILL TAL-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133, flimkien mat-tieni subparagrafu tal-Artikolu 300(3) tiegħu, Wara li kkunsidra l-proposta mill-Kummissjoni[3], Wara li kkunsidra l-kunsens tal-Parlament Ewropew[4], Billi: (1) Fit-12 ta' Ġunju 2002 l-Kunsill awtorizza lill-Kummissjoni biex tiftaħ negozjati għal Ftehimiet ta' Partenarjat Ekonomiku mal-pajjiżi tal-AKP. (2) In-negozjati għal Ftehim Tranżitorju ta’ Sħubija (minn hawn 'il quddiem il-'FPE tranżitorju') kienu konklużi nhar it-23 ta' Novembru 2007 mal-Papwa Ginea Ġdida u mar-Repubblika tal-Gżejjer Fiji. (3) Sakemm jidħol fis-seħħ il-FPE tranżitorju, dan ilu jiġi applikat b’mod provviżorju minn [..]. (4) Il-FPE tranżitorju għandu jiġi konkluż f’isem il-Komunità Ewropea. IDDEĊIEDA KIF ĠEJ: Artikolu 1 Il-Ftehim Tranżitorju ta’ Sħubija bejn l-Istati tal-Paċifiku u l-Komunità Ewropea huwa konkluż f’isem il-Komunità. It-test tal-FPE tranżitorju huwa mehmuż ma' din id-Deċiżjoni. Artikolu 2 Il-President tal-Kunsill għandu jagħti n-notifika msemmija fl-Artikolu 76(2) tal-Ftehim f’isem il-Komunità. Magħmula fi Brussell, [...] Għall-Kunsill Il-President […] DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT FUQ IL-BAĠIT LIMITAT ESKLUSSIVAMENT GĦAN-NAĦA TAL-INTROJTU 1. ISEM IL-PROPOSTA: DEĊIŻJONI TAL-KUNSILL li tikkonkludi l-Ftehim Tranżitorju ta’ Sħubija bejn il-Komunità Ewropea, fuq naħa waħda, u l-Istati tal-Paċifiku, fuq in-naħa l-oħra 2. IL-LINJI BAĠITARJI: Il-Kapitolu u l-Artikolu: 12/120 L-ammont ibbaġitjat għas-sena kkonċernata: 16 431 900 000 (Il-Baġit 2008) 3. IMPATT FINANZJARJU ( Il-proposta ma għandha l-ebda implikazzjoni finanzjarja ( Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq l-introjtu – l-effett huwa kif ġej: 4. IL-MIŻURI KONTRA L-FRODI Biex tħares l-interessi finanzjarji tal-Komunitajiet kontra l-frodi u irregolaritajiet oħra, il-Kummissjoni tista' twettaq kontrolli u spezzjonijiet fuq il-post skont l-Artikolu 17 tal-Ftehim Tranżitorju ta’ Sħubija bejn l-Istati tal-Paċifiku u l-Komunità Ewropea. Fejn ikun meħtieġ, għandhom jitwettqu investigazzjonijiet mill-Uffiċċju Ewropew ta' Kontra l-Frodi (l-OLAF) u dawn għandhom jiġu rregolati bir-Regolament (KE) Nru 1073/1999 tal-Parlament Ewropew u tal-Kunsill. Il-Kummissjoni għandha twettaq kontrolli regolari kemm fuq il-post kif ukoll oħra li jkunu bbażati fuq id-dokumenti. 5. RIMARKI OĦRA It-tariffi doganali kollha li baqa' fuq il-prodotti li joriġinaw f’dawk ir-reġjuni tal-AKP jew stati li kkonkludew negozjati dwar il-Ftehim ta’ Sħubija Ekonomika jew ftehimiet li jinkludu arranġamenti kummerċjali kompatibbli mad-WTO tneħħew permezz tal-adozzjoni tar-Regolament tal-Kunsill 1528/2007. Għalhekk, ma hemm l-ebda impatt finanzjarju addizzjonali assoċjat ma' din il-proposta. [1] Ir-Regolament tal-Kunsill 1528/2007 [2] Il-Ftehim Ġenerali dwar it-Tariffi u l-Kummerċ (1994). [3] ĠU C […], […], p. […]. [4] ĠU C […], […], p. […].